વાત છે ૧૯૯૫ની. હરિદ્વારમાં ગંગામૈયાને કિનારે રહે છે પ્રેમપ્રકાશ તિવારી (આયુષમાન ખુરાના). તેણે ભણવામાં તો કોઈ રેકૉર્ડ નથી બનાવ્યા, એટલે પપ્પા (સંજય મિશ્રા)ની ઑડિયો-વિડિયો કૅસેટની દુકાને બેસીને કૅસેટમાં ગીતો રેકૉર્ડ કર્યા કરે છે. બાપાને થયું કે કમાતી-ધમાતી છોકરી સાથે આને પરણાવી દઈએ તો છોકરો ઠેકાણે પડી જાય અને ઘરમાં પણ બે પૈસા આવે. એટલે મહાપરાણે અરેન્જ્ડ મૅરેજ ગોઠવાય છે સંધ્યા વર્મા (સુપર્બ નવોદિત ભૂમિ પેડણેકર) સાથે. લોચો એક જ છે, સંધ્યા થોડી વધારે પડતી હેલ્ધી છે અને આપણા હીરોને દીઠી નથી ગમતી. એટલે બન્ને વચ્ચે સતત તડાફડી બોલ્યા કરે છે. પણ હા, ગ્ચ્ફુ થયેલી સંધ્યા છે એકદમ શાર્પ. જરાય ખોટું સહન ન કરી લે એવી. શું ગંગામૈયા આ બન્નેના પ્રેમની વૈતરણી પાર કરાવશે?